Batik

Batik (Jawi dan Pegon: , Hanacaraka:  bathik) ialah seni tampak yang dikembangkan oleh orang Jawa dari Pulau Jawa, Indonesia. Seni ini menerakan atau menandakan ("mencanting") corak pelbagai gaya menggunakan lilin pada kain yang kemudiannya diwarnakan meninggalkan kesan cantingan.

Batik merujuk kepada kain yang mempunyai corak yang terang dan menarik. Batik terdapat dalam pelbagai bentuk, antaranya ialah batik tulis, batik skrin, batik celup, dan batik terap. Batik pesisir pantai Indonesia buatan pulau Jawa mempunyai sejarah akulturasi, campuran budaya asli dan asing. Ia adalah model yang lebih baru berbanding dengan batik pedalaman, dan ia menggunakan lebih banyak warna, walaupun coraknya tidak begitu rumit. Ini kerana batik pedalaman pernah dibuat oleh pakar terpilih yang tinggal di kawasan istana, manakala batik pantai boleh dibuat oleh sesiapa sahaja.

Batik ialah tradisi pencelupan tahan lilin kain purba di Jawa, Indonesia. Seni batik paling maju di dunia masih dibuat di sana. Di Jawa, semua bahan untuk proses itu sedia ada – kapas dan lilin lebah serta tumbuhan yang menghasilkan pewarna sayuran yang berbeza. Batik Indonesia mendahului rekod bertulis: G. P. Rouffaer berpendapat bahawa teknik itu mungkin telah diperkenalkan pada abad ke-6 atau ke-7 dari India atau Sri Lanka. Sebaliknya, ahli arkeologi Belanda J.L.A. Brandes dan ahli arkeologi Indonesia F.A Sutjipto percaya batik Indonesia adalah tradisi asli, kerana beberapa wilayah di Indonesia seperti Toraja, Flores, dan Halmahera yang tidak langsung dipengaruhi oleh agama Hindu, telah membuktikan tradisi pembuatan batik juga.

Batik sangat penting bagi orang Indonesia dan ramai orang memakainya untuk acara rasmi atau santai. Batik biasa digunakan oleh masyarakat Indonesia dalam pelbagai ritual, upacara, tradisi, perayaan, malah dalam kegunaan harian.

Hari ini, Batik telah menjadi sebahagian daripada budaya dunia terutama di Nusantara, dan sejak lama, merangkumi negara-negara Asia Tenggara. 

Batik Indonesia, yang dianggap sebagai keseluruhan teknik, teknologi, serta pengembangan motif dan budaya batik, telah ditetapkan oleh UNESCO sebagai Warisan Kemanusiaan untuk Budaya Lisan dan Nonbendawi (Masterpieces of the Oral and Intangible Heritage of Humanity) sejak 2 Oktober 2009.

Pada masa ini, terdapat corak-corak baru yang dikenali sebagai batik moden bagi memenuhi cita rasa pengguna yang sentiasa berubah-ubah, tetapi batik tradisi turut dihasilkan di samping itu.

Etimologi 
Perkataan ini berasal daripada  hasil lakuran kata  amba bererti "lebar" atau "luas" (merujuk kepada kain dicanting) dan  nithik yang bererti "membuat titik" selanjutnya membawa maksud "menghubungkan titik-titik menjadi gambar tertentu pada kain yang luas atau lebar".

Pembudayaan

Baju batik di Indonesia

Pada awalnya baju batik kerap dikenalkan pada acara acara rasmi untuk menggantikan baju jas. Tetapi dalam perkembangannya pada masa Order Baru, baju batik juga mulai dipakai sebagai pakaian rasmi pelajar sekolah (kecuali sekolah menengah kejuruan kerena biasanya memakai baju praktek) dan pegawai negeri (batik Korpri) yang menggunakan seragam batik pada hari Rabu dan Khamis. Perkembangan selanjutnya, batik mulai bergeser menjadi pakaian seharian terutama digunakan oleh kaum wanita. Pegawai swasta biasanya memakai batik pada hari Khamis atau Jumaat.

Tetapi khusus untuk wilayah Riau dan Kepulauan Riau, penggunaan pakaian pada hari Rabu dan Khamis biasanya memakai Baju Kurung.

Baju batik di Malaysia

Mulai 17 Januari 2008, semua kakitangan awam lelaki di Malaysia dikehendaki memakai baju batik Malaysia pada setiap hari Khamis. Sebelum ini peraturan memakai baju batik hanya pada hari Sabtu sahaja. Hari pemakaian baju batik ini kemudiannya diubah kepada 1 hari bulan dan 15 hari bulan. Akan tetapi, orang ramai mudah lupa menyebabkan pengembalian semula kepada sistem lama berdasarkan hari.

Hari keraian 
Indonesia meraikan Hari Batik Nasional pada 2 Oktober setiap tahun sejak 2009 selepas batik mendapat pengikitrafan daripada UNESCO. Malaysia meraikan Hari Batik Malaysia pada 3 Disember setiap tahun sejak 2021 sebagai penghargaan atas inisiatif yang dilakukan Datin Paduka Seri Endon Mahmood yang melancarkan gerakan Batik Malaysia: Dibuat Untuk Dunia pada 3 Disember 2003 untuk membawa batik Malaysia ke arena antarabangsa.

Lihat juga 
 Sejarah batik di Indonesia

Rujukan 

 Pogadaev, Victor (2002). "The Magic of Batik" in "Vostochnaya Kollektsiya" (Oriental Collection), Spring 2002, p. 71-74.

Pautan luar 
 Katalog Tapak Web Batik Indonesia 
  Batik-batik bersejarah
 Luwes Group 
 Warisan Budaya Malaysia 
 Arsitek Punca Cipta 
 Batik Belanda 
 Model Baju Batik